La Corporació Municipal aprova que el Consell Agrari i l'Ajuntament valoren fer una celebració en reconeixement a l'agricultura
06 de novembre 2023

![](/media/a5clhrlr/img_19_c.jpg?width=850&height=707.3761261261261)

El Ple ordinari de novembre va aprovar per majoria simple que el Consell Agrari i l'Ajuntament de Sagunt valoraren propostes de celebració per a posar en valor el treball dels agricultors i agricultores, així com el de les associacions agràries, el Sindicat de Regs i la Guarderia Rural.

La moció va ser portada al ple pel PP, en el qual va actuar com a ponent el regidor Ximo Catalán, encara que va ser modificada amb una esmena per part del PSOE per a suprimir el primer punt, relatiu a recuperar la Festa de Sant Isidre Llaurador com a patró de l'agricultura els 15 de maig de cada any. L'esmena va comptar amb els vots a favor de PSOE, COMPROMÍS i EU-PODEM, l'abstenció d'IP i els vots en contra de PP i VOX.

![](/media/u5jjvdgf/img_7232_c.jpg?width=850&height=566.6666666666666)

Ja amb l'esmena aprovada la Corporació Municipal va acordar per majoria que el Consell Agrari i l'Ajuntament valoren propostes de celebració «**per a donar valor i el reconeixement i agraïment públic que associacions agràries, Sindicat de Regs i Guarderia Rural mereixen**». La moció va ser votada a favor per PSOE, COMPROMÍS i EU-PODEM i va comptar amb l'abstenció de PP, IP i VOX.

En la moció es ressalta la importància que ha tingut i té l'agricultura tant en l'àmbit econòmic com cultural a la ciutat. A més, es posa en valor l'esforç portat a cap pels agricultors del segle XIX, que van saber reaccionar a la plaga de fil·loxera que va atacar a la producció de la vinya, principal cultiu de l'època en el municipi. Esta adaptació va permetre que Sagunt es convertira en «**una de les ciutats de la Comunitat Valenciana més productives de cítrics, taronges i també en la seua manufacturació**». Va ser una època en la qual Sagunt va ser líder de comerços i magatzems de taronges, generant ocupació, riquesa i progrés.

La moció planteja, també, que l'Ajuntament «**hauria d'agrair el treball de tants anys i la contribució de l'agricultura i els agricultors al nostre municipi, posant en valor esta noble professió i fent partícips a les persones i estaments que l'envolten**».

*   [](http://www.facebook.com/sharer.php?u=https://aytosagunto.es/va/actualitat/la-corporacio-municipal-aprova-que-el-consell-agrari-i-l-ajuntament-valoren-fer-una-celebracio-en-reconeixement-a-l-agricultura/ "Facebook")
*   [](http://twitter.com/share?url=https://aytosagunto.es/va/actualitat/la-corporacio-municipal-aprova-que-el-consell-agrari-i-l-ajuntament-valoren-fer-una-celebracio-en-reconeixement-a-l-agricultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-corporacio-municipal-aprova-que-el-consell-agrari-i-l-ajuntament-valoren-fer-una-celebracio-en-reconeixement-a-l-agricultura/ "Linked In")
*   [](mailto:?body=https://aytosagunto.es/va/actualitat/la-corporacio-municipal-aprova-que-el-consell-agrari-i-l-ajuntament-valoren-fer-una-celebracio-en-reconeixement-a-l-agricultura/)